IPL er en forkortelse for Intense Pulsed Light, eller intenst pulset lys på norsk.
En IPL-maskin fungerer ved at den sender ut hvite lysbølger mot huden. Tidligere var dette en behandling man stort sett kun fikk hos profesjonelle. Heldigvis er apparatene nå også tilgjengelige for hjemmebruk.
IPL-maskiner brukes typisk ved både pigmentflekker, sprengte blodkar og andre hudproblemer. Samtidig er de svært effektive for hårfjerning.
Når du plasserer hårfjerneren inntil huden sendes det ut et bredspektret lys mot huden. Dette lyset går helt inn til hårroten, ved hjelp av noe som kalles melanin. I praksis betyr dette at IPL-maskiner fungerer spesielt godt på mørkt kroppshår.
Sammenlignet med barbering er IPL-hårfjerning en mer permanent løsning. Varmen fra lysenergien vil hemme hårveksten, og sikre at nytt hår ikke vokser ut like raskt.